
Ziceri şi...reziceri ... 

Când tânărul profesor matematician şi poet vâlcean. Florentin Smarandache, a emigrat „ 
clandestin” din ţarcul ceauşist, fiii familiei sale, erau de numai 9 ani - Mihai, şi de 2 ani, Silviu . . . 
Vezi imaginile). . . .Acest om- bibliotecă al exilului românesc, îşi asuma - un „ Destin” ( paradox la 
predestinare?) - amintind de una dintre cărţile sale, sau mai inspirat zis, a dovedit că „ Totul este 
posibil, chiar imposibilul”. . .” A fost iniţial un exil în propria ţară, exil interior... Viaţa acestui atât de 
special, intuitiv şi răzbătător este un itinerar iniţiatic din care ai ce învăţa, o enciclopedie vie, este 
operă: opera de sine a Libertăţii ca program sufletesc, sfidare prin demnitate şi curaj, a căzăturii din 
virtutea răbdării, în laşitatea tristă a ceea ce francezii numesc mancurtizare, îndobitocire. . . 

Prin ani, acest cumva exotic (?) cavaler al Bravurii şi inteligenţei, am făcut schimb de cărţi, am 
dialogat printre cei anume simpatetici cu el. . .” Menţin corespondenţa cu scriitori români 
contemporani, unii au colaborat la antologiile internaţionale paradoxiste editate: Mircea Monu, Ion 
Soare, Dorn Moţoc, Marian Barbu, Janet Nica, G. Niculescu, Eugen Evu, Ovidiu Bufnila, Şerban 
Codrin, etc.” , scrie în 2oo4 autorul. ( Recent, am avut onoarea de a edita în ţară cartea în tandem 
cu el, „ Ziceri şi deziceri”) .. 

„ Badea-al meu peste Ocean”...!? 

Cum eu sunt omul care extrag un sens poetic din tot ceea ce numim „ existenţă”, tulburător îmi 
pare că, între ardelenii „destinului” său de exilant, aflăm dintr-un interviu excelenta jurnalistă şi 
eseistă Silvia Constantinescu, cândva salariată la Casa de Creaţie din Deva ( !) , emigrată şi d-sa 
în 1977, în Suedia,( editoare a revistei „ Curierul românesc”, membră a Academiei Americane,ş.a.) 
prof. univ. Florentin Smarandache - recent nominalizat pentru premiul Nobel - îi evocă şi pe Ioan 
Nicoară ( recent l-am cunoscut la. . .vila Panorama , din Ţintutul Pădurenilor, n) , ( care avea să îl 
ajute atunci când s-a stabilit în State. . .Un alt paradox, ar fi că acest român- american cu totul 
neobişnuit, a păstrat intact ancestralul cult al familiei ( celula de bază. . .), cu toate că a 
. . .fraternizat” cu toate meridianele şi paralele lumii, literalmente. . .rar găsindu-i un precedent în 
odiseea emigranţilor. . .F.Sm. evocă mereu regăsirile, reîntregirea Familiei, sintagma aceasta 
rămâne - din nefericire- ceva tragic - pe . . .contrasens mioritic, ... şi în actualul EXOD ( de creiere şi 
forţe de muncă) al românilor, amintindu-1 pe cel al evreilor . . .De fapt, care ar fi definiţia proprie 
azi, dramatic explodată după 1989 şi inflamabilă după 2010...: Diaspora sau Exil ? Exil interior 



transferat în macro- exil global? E de meditat asupra acestui straniu şi CICLIC exod, amintindu-1 pe 
cel deja ...ancestral pentru omenire : exilul , dispersarea evreilor după exilul Babilonian! 

( în DEX, se cere o redefinire mai explicită şi de- politizată, a termenului : „ pedepsit cu exilul, 
izgonit ( alungat, n) din ţara sa, aflat în exil; surghiunit ( termen turcit, n!) dar şi „ retras, izolat”, în 
sensul figurativ). . . 

Aş spune că acest multisecular „ exil interior” al românilor,. . .este sforţat la export, ne auto- 
exilăm şi cu aceasta Naţiunea pierde sânge- creiere- suflet. . .iată ce dacă nu ar fi de plâns, ar fi . . .de 
râsul lumii. Am ascultat stupefiat, la un moment folcloric. . .un fel de „ folclor nou”, în care 
autoarea, prietenă a mea, şi căreia i-am editat o carte de versuri, cântăreaţă, întocmise un text ce îl 
evoca pe „ badea-al meu peste Ocean”. . . !?, iubita, rămasă acasă, doinind de jale, of şi auleu, pentru 
a-1 „ descânta” pe badea emigrat la îndemnul „ conducerii reformiste „ de azi (. . .), la munci 
transoceanice, deoarece în propria-NE ţară e haos, e jale şi doinire tânguitoare, amintindu-1 pe 
Octavian Goga, poetul pătimirii noastre, în cutremurătorul poem didactic „ Oltul) . . .Oare ne este 
dat -pre-destinat. Florentine, să înţelegem doar DE DEPARTE, starea de jale a neamului nostru de 
la Carpaţi şi Dunăre . . .Uneori am meditat la acest „ (pre) destin, ca la ceva ciclic, un fel de „ 
conspiraţie” a precesiunii în dimensiunea Interconetion (!) al fractalilor - entităţi care 
suntem. . .Mate- meta- fizicianul ( de ce ce nu astro- fizicianul? ) Florentin Smarandache, v-ar putea 
explica mai bine ce vreau să insinuez ! 




Reîntregirea Familiei ?! 

. . .Fie că înţelegem diaspora pe greceşte, ori Exilul, pe neo- latineşte, vai nouă, o înţelegem 
dramatic, nu mioritic, ci manoleic ! mai abitir ca în alte „ etape” istorice, azi.. 

Oare ce va fi pentru omenimea din Exilul ei cosmic, mitologizat (...), acea sperată prin milenii „ 
Reîntregirea Familiei”, promisă de religie ? 

Unde ne este ACASA ? 

„Ne-am întâlnit la aeroportul din Phoenix, ( Arizona) şi doua ziare din Phoenix au scris despre 
venirea lor” îmi dă ştire cu bucurie Florentin, confratele nostru de peste Ocean, dacă vreţi din Ţara 
Făgăduinţei, pământul de „sub un alt cer. . .sub Luceafărul de Dimineaţă”, cum scriseră profeţii .. 
în două imagini, cineva a imortalizat clipa. . . 




Un poem pentru Florentin 

Moto : „ Le sens du non-sens) ( Florentin Smarandache) 

Frate Florentin, ai observat comportamentul de albine în rut-ul roirii, al cuvintelor, ca al 
electronilor captivi pe orbita ecuaţiei lui Niels Bohr ? 

Ai văzut cum stolul de grauri asupra lanului de grâu de sub corbi, îşi schimbă brusc direcţia 
ca şi cum este un unic organism ? 

Ai observat cum râurile României duc visul izvoarelor montame, vorbind cerului prin marii şi trişti 
poeţi geniali? 

Cum se structurează poezia în formă de faguri? 

Cum uterul aminteşte amforele temponauţilor ? 

Cum Brâncuşi îl plagiază în oglindă pe Endimion? 

Cum poezia în devenire este de fapt o mulţime reductivă de „ cuvinte - cheie”? 

Cum sunt tot mai rari înainte- mergătorii? 

Cum s-a subţiat nadirul din orizontul vizibil, văzduhul. Duh Văzut ? 

Cum au zidit ferestrele rebelii străvechii religii sub stigma lui Negru Vodă? 

Cum sfâşie viscolul getic draperiile, catapeteasma Codrului „frate cu românul” ? 

Cum dăm sânge lumii, uitându-ni-1 pe-al nostru? 

Cum aorta mea - aidoma Streiului, pulsează săpând artere colaterale, ca divinitatea ? 

Cum originea sacrifică, pentru a regenera ? 

Cum descălecările ne-au schilodit de pe tancuri ? 

Cum cele şapte Frici ale lui Popper, sunt Una singură: frica de viaţă? 

Cum se autodeochează cei exoftalmici ? 

Cum nu ne înţelegem decât post- mortem, geniile? 

Cum viclenia grecească în zadar l-a învins pe Xerxes, în zadar biciuise el Marea ! 

Cum Ăştia ne împing în groapa comună a metafizicii? 

Cum au intrat în metastază colorismul psihedelicilor, complice cu Monştrii Sacri ? 

Cum exclamaţia „ Tii kallos”! ( Ce frumos este !) s-a corupt în barbarismul autohtonilor, 
însemnând ticălos ? 

Cum, cu dreptatea Rea, românilor li se fură premiile mondiale, prin efracţie, aşa cum Einstein a 
furat din Babilon şi Egipt 1 ... 

Ce a zis francezul, anume că fiecare ţară îşi are hoţii şi criminalii pe care şi-i merită? 

Vae victis ! Oare este ceva mai cumplit? 

Etcaetera. . . . 



Eugen Evu 




